ຫວຽດນາມ ຈະຍົກສູງປະສິດທິຜົນບັນດາໂຄງການທີ່ໄດ້ລົງນາມກັບທະນາຄານໂລກ
ກປ.ອອນໄລ - ຕອນເຊົ້າວັນທີ 25 ມີນາ, ທີ່ຮ່າໂນ້ຍ ໄດ້ດໍາເນີນການເຮັດວຽກ ທາງໄກລະຫວ່າງທ່ານນາງ Victoria Kwakwa ຮອງປະທານທະນາຄານໂລກ (WB) ຮັບຜິດຊອບພາກພື້ນອາຊີຕາເວັນອອກ ແລະປາຊີຟິກ ກັບທ່ານ ມາຍຕ໊ຽນຢຸງ ລັດຖະມົນຕີ, ຫົວໜ້າຫ້ອງວ່າການນາຍົກລັດຖະມົນຕີຫວຽດນາມ.
ທີ່ການເຮັດວຽກ, ທ່ານ ມາຍຕ໊ຽນຢຸງ ຕີລາຄາສູງການໜູນຊ່ວຍອັນລໍ້າຄ່າ, ມີປະສິດທິຜົນຂອງ WB ແລະທ່ານນາງ Victoria Kwakwa ທີ່ມີຕໍ່ຫວຽດນາມ. ຕາມທ່ານ ມາຍຕ໊ຽນຢຸງ ແລ້ວ, ລັດຖະບານຫວຽດນາມ ຈະສືບຕໍ່ກຳນົດແຫຼ່ງກຳລັງໜູນຊ່ວຍ, ຂົງເຂດບຸລິມະສິດຂອງຫວຽດນາມ ແລະທະນາຄານໂລກ, ສ້າງບັນຊີລາຍຊື່ບັນດາໂຄງການອຸປະຖຳໄລຍະກາງແຕ່ປີ 2021 – 2025, ຊຸກຍູ້ຄວາມຄືບໜ້າປ່ອຍເງິນໃຫ້ແກ່ບັນດາໂຄງການ, ຍົກສູງປະສິດທິຜົນບັນດາໂຄງການທີ່ໄດ້ລົງນາມກັບທະນາຄານໂລກ.
ສ່ວນທ່ານນາງ Victoria Kwakwa ກໍ່ອວຍພອນຫວຽດນາມ ໄດ້ຍົກອອກການກຳນົດທິດຄຸ້ມຄອງ, ນຳໃຊ້ແຫຼ່ງທຶນໜູນຊ່ວຍພັດທະນາທາງການ (ODA) ແລະບັນດາຂົງເຂດບຸລິມະສິດລົງທຶນ, ພ້ອມທັງໃຫ້ຮູ້ວ່າທະນາຄານໂລກ ຊົມເຊີຍ ແລະປາດຖະໜາຢາກ ສືບຕໍ່ໄດ້ເຮັດວຽກທີ່ກ່ຽວຂ້ອງເຖິງບັນຫານີ້ກັບຫວຽດນາມ ອີກດ້ວຍ.
ໂດຍ: ທະນາພອນ